'Hrvati prestari? Ma dajte, pa njima je čak i Kovačić na klupi!'

Možda sam i ja prije godinu dana mislio da su malo stari, no oni su se jako dobro oporavili nakon Svjetskog prvenstva. Znamo koliko je kvalitetan njihov vezni red, rekao je Gareth Southgate

<p>Englezi su zadovoljni svojom skupinom na Euru 2020. u kojoj se nalazi i Hrvatska. Neki od novinara 'vatrene' su već otpisali zbog njihovih godina, no engleski izbornik <strong>Gareth Southgate</strong> prilično je oprezan. Hrvatsku je samo - nahvalio!</p><p>- Možda sam i ja prije godinu dana mislio da su malo stari, no oni su se jako dobro oporavili nakon Svjetskog prvenstva - započeo je Southgate pa prokomentirao individualnu kvalitetu naše reprezentacije:</p><p>- Znamo koliko je kvalitetan njihov vezni red. Pa igrač poput Kovačića im je na klupi! To sve govori! To je vrhunska reprezentacija.</p><p>Southgate je i svjestan situacije oko svoje momčadi. Očekivanja su puno veća nego uoči SP-a:</p><p>- Moramo to prihvatiti, a znam i da imamo puno toga na čemu možemo graditi daljnji napredak. Ipak, samokritični smo, no radije bismo bili momčad koja je favorit nego neka koja nema šanse zbog loših utakmica.</p><p>Hrvatska je uz Engleze još i u skupini s Češkom, a engleski mediji većinom su zadovoljni zbog toga što su izvukli 'vatrene' i izbjegli užasan scenarij. Treća momčad u skupini još nije odlučena, a dok se Englezi nadaju Škotima, većina Hrvata voljela bi - Srbiju.</p>